Գոռ Սարգսյան

**Գոռ Անդրանիկի Սարգսյան**, Ա. Սպենդիարյանի անվան օպերայի և բալետի ազգային ակադեմիական թատրոնի բալետի արտիստ։

## Կենսագրություն
Գոռ Սարգսյանը ծնվել է 2002 թվականի դեկտեմբերի 6-ին, Երևանում։ 2009 - 2012 թվականներին սովորել է Երևանի Ֆրիտյոֆ Նանսենի անվան թիվ 150 միջնակարգ դպրոցում։ 2012 թվականին ընդունվել է Երևանի պարարվեստի պետական ուսումնարանի դասական պարի բաժին։ Մշտապես մասնակցել է ուսումնարանում կազմակերպված հաշվետու համերգներին և միջոցառումներին։ 2017 թվականից մասնակցել է մի շարք մրցույթների ու փառատոների և արժանացել է առաջատար մրցանակների։ 2019 թվականին մասնակցել է Վրաստանում կայացած Վ.Չաբուկյանի անվան 6-րդ պարի միջազգային մրցույթին և ժամանակակից պարի անվանակարգում արժանացել է առաջին մրցանակին։ Նույն թվականին Չինաստանում մասնակցել է «GIDC» պարային մրջազգային մրցույթին և արժանացել է երկրորդ մրցանակին։ 2020 թվականին մասնակցել է Ալեքսանդր Գոդունովի անվան և «World Super Star» պարային միջազգային մրցույթներին և արժանացել է Գրան Պրի մրցանակների։ Նույն թվականին Կատարողական արվեստի համաշխարհային ասոցիացիայի կողմից պարգևատրվել է «Անահիտ» ոսկե մեդալով։ 2021 թվականին «First Star in Mexico, Tokyo-2021» և Ռուդոլֆ Նուրիևի անվան միջազգային մրցույթներում արժանացել է Գրան Պրի մրցանակների, իսկ Տոկիոյի և Լեհաստանի պարային միջազգային մրցույթներում արժանացել է առաջին մրցանակների։

2021 թվականից աշխատում է Երևանի Ա. Սպենդիարյանի անվան օպերայի և բալետի ազգային ակադեմիական թատրոնում որպես բալետի արտիստ։ Նույն թվականին մասնակցել է Բելոռուսի Գոմել քաղաքում կայացած պարի միջազգային մրցույթ-փառատոնին և արժանացել Գրան Պրի մրցանակի։

2022-ին Հայաստանը ներկայացրել է Ռուսաստանի պետական ակադեմիական մեծ թատրոնում կայացած Բալետի XIV-րդ միջազգային մրցույթում, որը նվիրված էր ԽՍՀՄ ժողովրդական արտիստ Յուրի Գրիգորովիչի 95-ամյա հոբելյանին։

2024 թվականին մասնակցել է Վիեննայում տեղի ունեցած Եվրոպական Գրան Պրի միջազգային մրցույթին և զբաղեցրել 3-րդ տեղը։ Իսկ Բելգիայում անցկացված բալետի միջազգային մրցույթում շահել են 2-րդ պատվավոր տեղը։

2024 թվականին բալետի առաջատար մենակատար Րաֆֆի Գալստյանի հետ Իտալիայի Ռիմինի քաղաքում մասնակցել է International Ballet Competition-Dancing Italy մրցույթին, որի պրոֆեսիոնալ ժյուրին 1-ին պատվավոր մրցանակը կիսել է հայ արտիստների միջև, ինչպես նաև արտիստները ստացել են հատուկ հրավեր մասնակցելու մի շարք փորձի փոխանակման ծրագրերի։

2024 թվականին արժանացել է ՀՀ ԿԳՄՍ նախարարության և Երևանի քաղաքապետարանի պատվոգրերի, իսկ Կատարողական արվեստի համաշխարհային ասոցիացիաի կողմից Պարարվեստի միջազգային օրվա կապակցությամբ պարգևատրվել է ոսկե մեդալով։

## Խաղացանկ
* Չիպոլինո - Կարեն Խաչատրյան «Չիպոլինո»,
* Կարեն - Արամ Խաչատրյան «Գայանե»,
* Ծաղարածու - Արամ Խաչատրյան «Դիմակահանդես»,
* Եռյակ հովիվներ - Արամ Խաչատրյան «Սպարտակ»,
* Մերկուցիո - Սերգեյ Պրոկոֆև «Ռոմեո և Ջուլիետ»,
* Աբեղա - Վաչե Շարաֆյան «Ձգողականություն»,
* Պոետ - Սերգեյ Ռախմանինով «Սիմֆոնիկ պարեր»,
* Ծաղրածու - Ալեքսեյ Շոր «Բյուրեղապակյա դղյակ»,
* Արքայազն, մկների թագավոր - Պյոտր Չայկովսկի «Շչելկունչիկ»,
* Պա դե կատր Բենո - Պյոտր Չայկովսկի «Կարապի Լիճը»։

## Ծանոթագրություններ

## Արտաքին հղումներ
* *[https://ticket.opera.am/hy/profile/61/- Գոռ Սարգսյան]* Օպերային թատրոնի կայքում (opera.am)
* *[https://www.youtube.com/watch?v=vVo4zoyEOKU Gor Sargsyan,VI Starptautiskā Baltijas baleta konkursa. III kārtā]* Գոռ Սարգսյանի ելույթը 2023թ․ (from YouTube)

Կատեգորիա:2002 ծնունդներ
Կատեգորիա:Անձինք այբբենական կարգով
Կատեգորիա:Բալետի արտիստներ
Կատեգորիա:Դեկտեմբերի 6 ծնունդներ
Կատեգորիա:Երևան քաղաքում ծնվածներ
Կատեգորիա:Հայ բալետի արտիստներ